Мемлекеттік айыптаушы Дадаевқа өмірлік түрме жазасын сұрады
"Мемлекеттік айыптаушы Дадаевқа өмірлік түрме жазасын сұрады" | "https://abai.kz/post/55858"
TITLE: Мемлекеттік айыптаушы Дадаевқа өмірлік түрме жазасын сұрады
URL: https://abai.kz/post/55858
META: "Мемлекеттік айыптаушы Дадаевқа өмірлік түрме жазасын сұрады" | "https://abai.kz/post/55858"
DATE: 13.07.2017
AUTHOR(s): Abai.kz
TOTAL WORDS: 138
TEXT: Мәскеу әскери сотында мемлекеттік айыптаушы Шешенстан ІІМ "Север" батальонының бұрынғы жауынгері Заур Дадаевқа өмірлік түрме жазасын сұрады. Алқа билер соты оны саясаткер Борис Немцовтың өліміне кінәлі деп шешкен. "Интерфакс" агенттігінің хабарлауынша, мемлекеттік айыптаушы қалған сотталушыларды 17 жылдан 23 жылға бас бостандығынан айыруды сұраған. Бұған қоса, прокурор сотталушылардың әрқайсына 200 мың рубль айыппұл салуын өтінді. Адвокаттар оларды ақтап шығуын сұрады. Дадаевтың қорғаушысы алқа билер сотын таратып, процесті қайта бастауын өтінді. 29 маусымда алқа билер Немцовтың өліміне бес сотталушы кінәлі деген үкім шығарды. Олар – Дадаев, Анзор және Шадид Губашевтер, Тамерлан Эскерханов пен Хамзат Бахаев. Алқа билер олардың бәрі бір топтың құрамында болған, ешқайсына кешірім берілмейді деген қорытындыға келді. Немцовтың туыстары мен жақтастары саясаткердің өліміне Шешенстан президенті Рамзан Қадыровтың қатысы бар деп отыр. Бірақ ол тергелген жоқ. Борис Немцовты 2015 жылы 27 ақпанда Мәскеудегі Үлкен Москворецк көпірінде өлтіріп кетті. Abai.kz
